Forslag til Rådets beslutning om fastlæggelse og gennemførelse af Fællesskabets politik for post og telekommunikation (96/C 192/04) KOM(96) 45 endelig udg. - 96/0042(CNS)

(Forelagt af Kommissionen den 12. april 1996)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 235,

under henvisning til forslag fra Kommissionen,

under henvisning til udtalelse fra Europa-Parlamentet,

under henvisning til udtalelse fra Det Økonomiske og Sociale Udvalg, og

ud fra følgende betragtninger:

Blandt målsætningerne for Fællesskabets post- og telekommunikationspolitik er gradvis oprettelse af et liberalt indre marked for post- og teletjenester ved udvikling af et retsgrundlag for det; harmonisering af de generelle principper for adgang til netinfrastruktur og brug af den; fastlæggelse af den universelle tjeneste og dens finansieringsmidler; medvirken til Fællesskabets sammenhæng og samhørighed; medvirken til fremme af nye audiovisuelle tjenster; sikring af indbyrdes forbindelse og samvirke mellem net over hele Fællesskabet, især ved hjælp af transeuropæiske net for telekommunikation; og udvikling af de eksterne sider af Fællesskabets politik;

ifølge traktaten og Rådets og Parlamentets resolutioner og direktiver skal Kommissionen på forskellig måde undersøge og opstille målsætninger og aktivitetsforløb med sigte på yderligere at fastlægge og gennemføre Fællesskabets politik for post og telekommunikation; det omfatter iværksættelse af analyser, udarbejdelse af analyse- og udviklingsrapporter, indhentelse af udtalelse fra industrien og offentligheden, udarbejdelse af lovgivningsforslag, overvågning af lovgivningens anvendelse og sikring af, at der på rette tidspunkt findes europæiske standarder, og at de nødvendige frekvensressourcer er til stede på fælleseuropæisk plan;

disse aktioner kræver en række støtteaktiviteter, heriblandt undersøgelser, seminarer og samråd for at analysere markederne, teknologien, målsætningerne og de politiske retningslinjer; aktioner, som medvirker til samhørighed og internationalt samarbejde; samt uddelegering af opgaver til standardiserings- og frekvensorganer;

traktaten indeholder ikke andet beføjelsesgrundlag for vedtagelse af denne beslutning end artikel 235 -

VEDTAGET FØLGENDE BESLUTNING:

Artikel 1

Denne beslutning drejer sig om fastlæggelse og gennemførelse af Fællesskabets politik for post og telekommunikation og om overvågning af anvendelsen af de retsforskrifter, som er blevet vedtaget i tilknytning til denne politik, og som står opført i beslutningens bilag.

Artikel 2

1. Kommissionen er ansvarlig for udførelsen af de opgaver, som defineres i artikel 1.

2. Kommissionen skal under sin udførelse af disse opgaver tage hensyn til målsætningerne for Fællesskabets politik for post og telekommunikation, som omfatter følgende:

- gradvis oprettelse af et åbent indre marked for telekommunikationstjenester, fast og mobil infrastruktur og satellitkommunikation ved udvikling af et retsgrundlag, som kan lette overgangen til det europæiske informationssamfund og samtidig anerkender forpligtelserne til offentlig tjeneste

- gradvis oprettelse af et åbent indre marked for posttjenester ved udvikling af et retsgrundlag og fremme af effektive, samvirkende posttjenester af høj kvalitet til rimelige priser og samtidig anerkendelse af forpligtelserne til offentlig tjeneste

- harmonisering af de generelle principper for adgang til telenetinfrastruktur og brug af den og sikring af de nødvendige standarders tilstedeværelse på rette tidspunkt

- fastlæggelse af den universelle tjeneste og dens finansieringsmidler

- fuld integrering af alle Unionens regioner, især de ugunstigt stillede, i det kommende europæiske informationssamfund ved hjælp af foranstaltninger, som bidrager til Fællesskabets sammenhæng og samhørighed

- sikring af frekvensressourcers og nummereringssystemers tilstedeværelse på rette tidspunkt og på et harmoniseret grundlag

- udvikling af et åbent marked for telekommunikationsudstyr og teleterminaler over hele Fællesskabet

- fortsatte fællesskabsforanstaltninger for fælles standarder i telekommunikationssektoren

- medvirken til fremme af nye audiovisuelle tjenesters indførelse over hele Fællesskabet

- udvikling af et retsgrundlag for teleinfrastruktur og teletjenester med sigte på det fremtidige multimediemiljø, hvor det er påkrævet

- bidrag til aktiviteterne i internationale organisationer, der beskæftiger sig med telekommunikation, når disse aktiviteter er af interesse for Fællesskabet

- medvirken til udvikling af samarbejdet mellem Fællesskabet og tredjelande; udvikling af de eksterne sider af Fællesskabets politik

- indførelse og sikring af indbyrdes forbindelse og samvirke mellem net over hele Fællesskabet, især ved hjælp af transeuropæiske net for telekommunikation.

Artikel 3

For at udføre opgaverne i artikel 2 kan Kommissionen iværksætte formålstjenlige aktioner af enhver art, heriblandt:

- indgåelse af kontrakter om udførelse af analyseopgaver, gennemførelsesundersøgelser, særlige undersøgelser, koordination og evaluering samt om medfinansiering af nogle aktioner

- tilrettelæggelse af ekspertmøder, konferencer, samråd med interesserede parter, seminarer, informationsformidling og publikation samt deltagelse i sådanne aktiviteter og støtte til dem

- medvirken til udvikling af samarbejdet mellem Fællesskabet og tredjelande

- uddelegering af opgaver til standardiserings- og frekvensorganer

- indkøb og drift af det nødvendige udstyr.

Artikel 4

Kommissionen kontrollerer betalingen af alle tjenesteydelser, indledende undersøgelser og gennemførelses- og evalueringsundersøgelser, inden betalingen finder sted, idet den tager hensyn til eventuelle kontraktforpligtelser og til økonomiske principper og god finansierings- og administrationspraksis. Bestemmelser, som skal forebygge svig (tilsyn, rapporteringskrav osv.), indføjes i alle aftaler og kontakter mellem Kommissionen og betalingsmodtagerne.

Artikel 5

Kommissionen forelægger hvert tredje år Europa-Parlamentet og Rådet en rapport om disse aktiviteters udførelse sammen med en evaluering af de fremskridt, opfyldelsen af Fællesskabets målsætninger har gjort.

BILAG

Fortegnelse over de hidtil vedtagne retsakter på post- og telekommunikationsområdet

Rådets henstilling af 12. november 1984 med henblik på gennemførelse af harmonisering på telekommunikationsområdet (84/549/EØF; EFT nr. L 298 af 16. 11. 1984, s. 49)

Rådets henstilling af 12. november 1984 med henblik på første fase af åbningen af et offentligt telekommunikationsmarked (84/550/EØF; EFT nr. L 298 af 16. 11. 1984, s. 51)

Rådets afgørelse af 25. juli 1985 om en definitionsfase for en fællesskabsaktion inden for telekommunikationsteknologi - F & U-program inden for avanceret kommunikationsteknologi for Europa (RACE) (85/372/EØF; EFT nr. L 210 af 7. 8. 1985, s. 24)

Rådets resolution af 9. juni 1986 om benyttelse af videokonference- og videofoniteknik i forbindelser mellem regeringer (86/C 160/01; EFT nr. C 160 af 27. 6. 1986, s. 1)

Rådets direktiv af 24. juli 1986 om første fase af den gensidige anerkendelse af typegodkendelser af teleterminaludstyr (86/361/EØF; EFT nr. L 217 af 5. 8. 1986, s. 21)

Rådets forordning (EØF) nr. 3300/86 af 27. oktober 1986 om gennemførelse af et fællesskabsprogram til udvikling af visse ugunstigt stillede regioner i Fællesskabet gennem bedre adgang til avancerede telekommunikationstjenester (STAR-programmet) (3300/86/EØF; EFT nr. L 305 af 31. 10. 1986, s. 1)

Rådets direktiv af 3. november 1986 om anvendelse af de fælles tekniske specifikationer i familien af MAC/pakke-standarder ved direkte tv-transmission via satellit (86/529/EØF; EFT nr. L 311 af 6. 11. 1986, s. 28)

Rådets beslutning af 22. december 1986 om standardisering inden for informationsteknologi og telekommunikation (87/95/EØF; EFT nr. L 36 af 7. 2. 1987, s. 31)

Rådets henstilling af 22. december 1986 om samordnet indførelse af et tjenesteintegreret digitalnet (ISDN) i Det Europæiske Fællesskab (86/659/EØF; EFT nr. L 382 af 31. 12. 1986, s. 36)

Rådets henstilling af 25. juni 1987 om samordnet indførelse af offentlig fælleseuropæisk digital celleopbygget landmobilradiokommunikation i Fællesskabet (87/371/EØF; EFT nr. L 196 af 17. 7. 1987, s. 81)

Rådets direktiv af 25. juni 1987 om de frekvensbånd, der skal stilles til rådighed for samordnet indførelse af offentlig fælleseuropæisk digital celleopbygget landmobilradiokommunikation i Fællesskabet (87/372/EØF; EFT nr. L 196 af 17. 7. 1987, s. 85)

Rådets afgørelse af 5. oktober 1987 om et fællesskabsprogram for elektronisk overførsel af handelsdata via kommunikationsnet (TEDIS) (87/499/EØF; EFT nr. L 285 af 8. 10. 1987, s. 35)

Rådets beslutning af 14. december 1987 om et fællesskabsprogram inden for telekommunikationsteknologi - forskning og udvikling inden for avanceret kommunikationsteknologi i Europa (RACE-programmet) (88/28/EØF; EFT nr. L 16 af 21. 1. 1988, s. 35)

Kommissionens direktiv af 16. maj 1988 om konkurrence på teleterminalmarkederne (88/301/EØF; EFT nr. L 131 af 27. 5. 1988, s. 73)

Rådets resolution af 30. juni 1988 om etablering af et fælles marked for teletjenester og -udstyr inden 1992 (88/C 257/01; EFT nr. C 257 af 4. 10. 1988, s. 1)

Rådets afgørelse af 5. april 1989 om ændring af afgørelse 87/499/EØF om et fællesskabsprogram for elektronisk overførsel af handelsdata via kommunikationsnet (TEDIS) (89/241/EØF; EFT nr. L 97 af 11. 4. 1986, s. 46)

Rådets resolution af 27. april 1989 om standardisering inden for informationsteknologi og telekommunikation (89/C 117/01; EFT nr. C 117 af 11. 5. 1989, s. 1)

Rådets afgørelse af 27. april 1989 om højopløsnings-tv (89/337/EØF; EFT nr. L 142 af 25. 5. 1989, s. 1)

Rådets direktiv af 3. maj 1989 om indbyrdes tilnærmelse af medlemsstaternes lovgivning om elektromagnetisk kompatibilitet (89/336/EØF; EFT nr. L 139 af 23. 5. 1989, s. 19)

Rådets resolution af 18. juli 1989 om forstærket samordning i forbindelse med indførelsen af tjenesteintegreret digitalnet (ISDN) i Det Europæiske Fællesskab inden 1992 (89/C 196/04; EFT nr. C 196 af 1. 8. 1989, s. 4)

Rådets afgørelse af 7. december 1989 om fælles optræden fra medlemsstaternes side i forbindelse med vedtagelsen af en fælles verdensstandard for produktion af højopløsnings-tv på plenarmødet i Den Internationale Rådgivende Radiokomité (CCIR) i 1990 (89/630/EØF; EFT nr. L 363 af 13. 12. 1989, s. 30)

Rådets resolution af 22. januar 1990 om de transeuropæiske net (90/C 27/05; EFT nr. C 27 af 6. 2. 1990, s. 8)

Rådets resolution af 28. juni 1990 om intensiveret samarbejde om radiofrekvenser på europæisk plan, navnlig med henblik på tjenester med fælleseuropæisk dimension (90/C 166/02; EFT nr. C 166 af 7. 7. 1990, s. 2)

Rådets direktiv af 28. juni 1990 om oprettelse af det indre marked for teletjenester ved gennemførelse af tilrådighedsstillelse af åbne net ONP (open network provision - tilrådighedsstillelse af åbne net) (90/387/EØF; EFT nr. L 192 af 24. 7. 1990, s. 1)

Kommissionens direktiv af 28. juni 1990 om liberalisering af markedet for teletjenester (90/388/EØF; EFT nr. L 192 af 24. 7. 1990, s. 10)

Kommissionens afgørelse af 30. juli 1990 om nedsættelse af et paritetisk udvalg for telekommunikation (90/450/EØF; EFT nr. L 230 af 24. 8. 1990, s. 25)

Rådets direktiv af 17. september 1990 om fremgangsmåderne ved tilbudsgivning inden for vand- og energiforsyning samt transport og telekommunikation (90/531/EØF; EFT nr. L 297 af 29. 10. 1990, s. 1)

Rådets henstilling af 9. oktober 1990 om samordnet indførelse af fælleseuropæisk landbaseret offentlig personsøgning i Fællesskabet (90/543/EØF; EFT nr. L 310 af 9. 11. 1990, s. 23)

Rådets direktiv af 9. oktober 1990 om de frekvensbånd, der skal anvendes til samordnet indførelse af fælleseuropæisk landbaseret offentlig personsøgning i Fællesskabet (90/544/EØF; EFT nr. L 310 af 9. 11. 1990, s. 28)

Rådets resolution af 14. december 1990 om det afsluttende stadium af iværksættelsen af den samordnede indførelse af offentlig fælleseuropæisk digital celleopbygget landmobilkommunikation i Fællesskabet (GSM) (90/C 329/09; EFT nr. C 329 af 31. 12. 1990, s. 25)

Rådets direktiv af 29. april 1991 om indbyrdes tilnærmelse af medlemsstaternes lovgivning om teleterminaludstyr samt gensidig anerkendelse af udstyrets overensstemmelse (91/263/EØF; EFT nr. L 128 af 23. 5. 1991, s. 1)

Rådets direktiv af 3. juni 1991 om det frekvensbånd, der skal allokeres i forbindelse med den samordnede indførelse af digital europæisk trådløs telekommunikation (DECT) i Fællesskabet (91/287/EØF; EFT nr. L 144 af 8. 6. 1991, s. 45)

Rådets henstilling af 3. juni 1991 om samordnet indførelse af digital europæisk trådløs telekommunikation (DECT) i Fællesskabet (91/288/EØF; EFT nr. L 144 af 8. 6. 1991, s. 47)

Rådets beslutning af 7. juni 1991 om et særprogram for forskning og teknologisk udvikling inden for kommunikationsteknologi (1990-1994) (91/352/EØF; EFT nr. L 192 af 16. 7. 1991, s. 8)

Rådets beslutning af 7. juni 1991 om vedtagelse af et særprogram for forskning og teknologisk udvikling inden for telematiksystemer på områder af almen interesse (1990-1994) (91/353/EØF; EFT nr. L 192 af 16. 7. 1991, s. 18)

Rådets afgørelse af 22. juli 1991 om iværksættelse af anden fase af TEDIS-programmet (Trade Electronic Data Interchange Systems) (91/385/EØF; EFT nr. L 208 af 30. 7. 1991, s. 66)

Rådets beslutning af 29. juli 1991 om indførelse af et fælleseuropæisk alarmnummer (91/396/EØF; EFT nr. L 217 af 6. 8. 1991, s. 31)

Retningslinjer for anvendelse af EF's konkurrenceregler på telekommunikationssektoren (91/C 233/02; EFT nr. C 233 af 6. 9. 1991, s. 2)

Rådets resolution af 18. november 1991 om elektronik-, edb- og kommunikationsteknologi (91/C 325/02; EFT nr. C 325 af 14. 12. 1991, s. 2)

Rådets resolution af 19. december 1991 om etablering af et fælles marked for satellitteletjenester og -udstyr (92/C 8/01; EFT nr. C 8 af 14. 1. 1992, s. 1)

Rådets direktiv af 25. februar 1992 om samordning af love og administrative bestemmelser vedrørende anvendelse af EF-reglerne for fremgangsmåden ved tilbudsgivning inden for vand- og energiforsyning samt transport og telekommunikation (92/13/EØF; EFT nr. L 76 af 23. 3. 1992, s. 14)

Rådets afgørelse af 31. marts 1992 om informationssystemers sikkerhed (92/242/EØF; EFT nr. L 123 af 8. 5. 1992, s. 19)

Rådets direktiv af 28. april 1992 om ændring af direktiv 89/336/EØF om indbyrdes tilnærmelse af medlemsstaternes lovgivning om elektromagnetisk kompatibilitet (92/31/EØF; EFT nr. L 126 af 12. 5. 1992, s. 11)

Rådets beslutning af 11. maj 1992 om indførelse i Fællesskabet af et fælles præfiks for telefonopkald til udlandet (92/264/EØF; EFT nr. L 137 af 20. 5. 1992, s. 17)

Rådets direktiv af 11. maj 1992 om standarder for satellittransmission af tv-signaler (92/38/EØF; EFT nr. L 137 af 20. 5. 1992, s. 21)

Rådets direktiv af 5. juni 1992 om etablering af ONP-vilkår for faste kredsløb (92/44/EØF; EFT nr. L 165 af 19. 6. 1992, s. 27)

Rådets resolution af 5. juni 1992 om udvikling af det tjenesteintegrerede digitalnet (ISDN) i Fællesskabet som en fælleseuropæisk telekommunikationsinfrastruktur for 1993 og tiden derefter (92/C 158/01; EFT nr. C 158 af 25. 6. 1992, s. 1)

Rådets henstilling af 5. juni 1992 om harmoniseret tilrådighedstillelse af et minimumssæt pakkekoblede datatjenester på grundlag af ONP-principperne (92/382/EØF; EFT nr. L 200 af 18. 7. 1992, s. 1)

Rådets henstilling af 5. juni 1992 om indførelse af harmoniserede ISDN-tilslutningsordninger og et minimumssæt ISDN-funktionaliteter på grundlag af ONP-principperne (92/383/EØF; EFT nr. L 200 af 18. 7. 1992, s. 10)

Kommissionens beslutning af 15. juli 1992 om ændring af listerne over standardiseringsorganer i bilaget til Rådets direktiv 83/189/EØF (92/400/EØF; EFT nr. L 221 af 6. 8. 1992, s. 55)

Rådets resolution af 19. november 1992 om Fællesskabets gennemførelse af Den Europæiske Radiokommunikationskomités afgørelser (92/C 318/01; EFT nr. C 318 af 4. 12. 1992, s. 1)

Rådets resolution af 19. november 1992 om et fælleseuropæisk samarbejde om nummerering inden for teletjenester (92/C 318/02; EFT nr. C 318 af 4. 12. 1992, s. 2)

Europa-Parlamentets resolution af 20. april 1993 om Kommissionens meddelelse til Rådet om mere omkostningsægte takster og tilpasning af prisstrukturerne - teletaksterne i EF (A3-0117/93; EFT nr. C 150 af 31. 5. 1993, s. 37)

Europa-Parlamentets beslutning af 20. april 1993 om meddelelse fra Kommissionen om 1992-rapporten om situationen i teletjenestesektoren (A3-0113/93; EFT nr. C 150 af 31. 5. 1993, s. 39)

Rådets direktiv af 14. juni 1993 om samordning af fremgangsmåderne ved tilbudsgivning inden for vand- og energiforsyning samt transport og telekommunikation (93/38/EØF; EFT nr. L 199 af 9. 8. 1993, s. 84)

Rådets resolution af 22. juli 1993 om udvikling af teknologi og standarder inden for avancerede tv-tjenester (93/C 209/01; EFT nr. C 209 af 3. 8. 1993, s. 1)

Rådets afgørelse af 22. juli 1993 om en handlingsplan for indførelse af avancerede tv-tjenester i Europa (93/424/EØF; EFT nr. L 196 af 5. 8. 1993, s. 48)

Rådets resolution af 22. juli 1993 om forholdene inden for telekommunikationssektoren og behovet for yderligere udvikling på telekommunikationsmarkedet (93/C 213/01; EFT nr. C 213 af 6. 8. 1993, s. 1)

Telekommunikation: ONP-vilkår - liste over ONP-egnede standarder (tredje udgave) (93/C 219/02; EFT nr. C 219 af 13. 8. 1993, s. 2)

Telekommunikation: ONP-vilkår for faste kredsløb (93/C 277/04; EFT nr. C 277 af 15. 10. 1993, s. 9)

Rådets direktiv af 29. oktober 1993 om supplering af direktiv 91/263/EØF for så vidt angår satellitjordstationsudstyr (93/97/EØF; EFT nr. L 290 af 24. 11. 1993, s. 1)

Rådets resolution af 7. december 1993 om indførelse af satellitbaserede personkommunikationstjenester i Fællesskabet (93/C 339/01; EFT nr. C 339 af 16. 12. 1993, s. 1)

Kommissionens beslutning af 21. december 1993 om en fælles teknisk forskrift for de generelle tilslutningskrav til offentlig Europadækkende cellulær digital landmobilkommunikation (94/11/EF; EFT nr. L 8 af 12. 1. 1994, s. 20)

Kommissionens beslutning af 21. december 1993 om en fælles teknisk forskrift for telefonitjenestekravene til offentlig Europadækkende cellulær digital landmobilkommunikation (94/12/EF; EFT nr. L 8 af 12. 1. 1994, s. 23)

Rådets resolution af 7. februar 1994 om udvikling af Fællesskabets posttjenester (94/C 48/01; EFT nr. C 48 af 16. 2. 1994, s. 1)

Erklæring fra Kommissionen om Rådets resolution om fastlæggelse af principper for et alment udbud af teletjenester (94/C 48/06; EFT nr. C 48 af 16. 2. 1994, s. 8)

Rådets resolution af 7. februar 1994 om fastlæggelse af principper for et alment udbud af teletjenester (94/C 48/02; EFT nr. C 48 af 16. 2. 1994, s. 3)

Europa-Parlamentets beslutning af 6. maj om meddelelse fra Kommissionen samt forslag til Rådets resolution om fastlæggelse af principper for et alment teletjenesteudbud (A3-0317/94; EFT nr. C 205 af 25. 7. 1994, s. 551)

Kommissionens beslutning af 15. juni 1994 om ændring af bilag II til Rådets direktiv 92/44/EØF (94/439/EF; EFT nr. L 181 af 15. 7. 1994, s. 40)

Rådets resolution af 27. juni 1994 om en vejledende EF-politik for digital tv-transmission (94/C 181/02; EFT nr. C 181 af 2. 7. 1994, s. 3)

Kommissionens beslutning af 18. juli 1994 om en fælles teknisk forskrift med tilslutningskrav til grænseflader for terminaludstyr til digitale ustrukturerede lejede kredsløb med en kapacitet på 2 048 kbits/s i ONP-systemet (Open Network Provision) (94/470/EF; EFT nr. L 194 af 29. 7. 1994, s. 87)

Kommissionens beslutning af 18. juli 1994 om en fælles teknisk forskrift med generelle tilslutningskrav til DECT-terminaludstyr (94/471/EF; EFT nr. L 194 af 29. 7. 1994, s. 89)

Kommissionens beslutning af 18. juli 1994 om en fælles teknisk forskrift med telefonikrav tilslutningskrav til DECT-terminaludstyr (94/472/EF; EFT nr. L 194 af 29. 7. 1994, s. 91)

Telekommunikation: Etablering af ONP-vilkår for faste kredsløb - Forligsprocedure (94/C 214/04; EFT nr. C 214 af 4. 8. 1994, s. 4)

Kommissionens direktiv af 13. oktober 1994 om ændring af direktiv 88/301/EØF og 90/388/EØF for så vidt angår satellitkommunikation (94/46/EF; EFT nr. L 268 af 19. 10. 1994, s. 15)

Kommissionens beslutning af 18. november 1994 om en fælles teknisk forskrift for primærtilslutning til det fælleseuropæiske tjenesteintegrerede digitalnet (ISDN) (94/796/EF; EFT nr. L 329 af 20. 12. 1994, s. 1)

Kommissionens beslutning af 18. november 1994 om en fælles teknisk forskrift for basistilslutning til det fælleseuropæiske tjenesteintegrerede digitalnet (ISDN) (94/797/EF; EFT nr. L 329 af 20. 12. 1994, s. 14)

Rådets resolution af 22. december 1994 om principper og tidsplan for liberalisering af teleinfrastrukturerne (94/C 379/03; EFT nr. C 379 af 31. 12. 1994, s. 4)

Rådets resolution af 22. december 1994 om videreudviklingen af Fællesskabets politik på satellitkommunikationsområdet, navnlig med hensyn til tilrådighedsstillelse af og adgang ril rumsegmentskapacitet (94/C 379/04; EFT nr. C 379 af 31. 12. 1994, s. 5)

Grundlæggende politiske dokumenter, som Kommissionen har udgivet:

Grønbog om udvikling af det fælles marked for teletjenester og teleudstyr (KOM(87) 290 af 30. 6. 1987)

Grønbog om en fælles politik for satellitkommunikation i Det Europæiske Fællesskab (KOM(90) 490 af 28. 11. 1990)

Meddelelse til Rådet og Europa-Parlamentet om høring med henblik på en vurdering af situationen i teletjenestesektoren (KOM(93) 159 af 28. 4. 1993)

Grønbog om en fælles strategi for mobil- og personkommunikation i Den Europæiske Union (KOM(94) 145 af 27. 4. 1994)

Grønbog om liberalisering af teleinfrastruktur og kabel-tv-net (KOM(94) 440 af 25. 10. 1994)

Retningslinjer for udvikling af EF's posttjenester; meddelelse fra Kommissionen til Rådet og Europa-Parlamentet (KOM(93) 247 af 2. 6. 1993)

Grønbog om liberalisering af teleinfrastruktur og kabel-tv-net, anden del (KOM(94) 682 af 25. 1. 1995)

Meddelelse om en vejledende EF-politik for digital tv-transmission (KOM(93) 557 af 17. 11. 1993)